Nikolay Moroshkin. Nikolay Yuryevich Moroshkin (; 1993-yil 15-noyabrda tugʻilgan) — muz ustida raqs boʻyicha musobaqalarda qatnashgan rossiyalik sobiq figurali uchuvchi va xoreograf. Sherigi Yevgeniya Kosigina bilan birga ISU Junior Gran Prix turnirida oltita medalni qoʻlga kiritgan va uchta oʻsmirlar oʻrtasidagi jahon chempionatida kuchli oʻntalikka kirgan. Faoliyati. Moroshkin 5 yoshida konkida uchishni boshlagan, 11 yoshida esa muz ustida raqs bilan shug‘ullangan. U Yevgeniya Kosigina bilan 2010-yil iyun oyida oldingi sheriklari uni tark etganidan keyin birga juftlikda konkida uchishni boshlagan. Moroshkin oʻzining tugʻilgan shahrida (Tolyattida) oʻtkazilgan imtihondan soʻng, Aleksey Gorshkov murabbiyligida Moskva yaqinidagi Odintsovo shahridamashgʻulot oʻtkazish uchun koʻchib oʻtgan. 2010 — 2011-yilgi mavsumda Kosigina / Moroshkin juftligi Fransiyaning Kurchevel shahrida bo‘lib o‘tgan birinchi oʻsmirlar oʻrtasidagi Gran pri musobaqasida bronza medalini qo‘lga kiritgan. Germaniyaning Drezden shahrida oʻtkazilgan ikkinchi musobaqada ular oltin medalni qoʻlga kiritgan. Ushbu medallar juftlikka oʻsmirlar oʻrtasidagi Gran-pri finaliga yoʻllanma bergan va juftlik musobaqada qatnashib oltinchi oʻrinni egallagan. 2011-yilgi oʻsmirlar oʻrtasidagi Rossiya chempionatida Kosigina / Moroshkin juftligi bronza medalini qoʻlga kiritgan, keyin esa 2011-yilgi oʻsmirlar oʻrtasidagi jahon chempionatida oltinchi oʻrinni egallagan. Kosigina / Moroshkin 2011 — 2012-yilgi oʻsmirlar oʻrtasidagi Gran-pri turnirida qatnashib, Latviyada oʻtkazilgan guruhda kumush, Estoniyada esa bronza medalini qoʻlga kiritgan. Juftlik2012-yilgi oʻsmirlar oʻrtasidagi Rossiya chempionatida beshinchi oʻrinni egallagan va oʻsmirlar oʻrtasidagi jahon chempionatiga yoʻllanmani qoʻlga kirita olmagan. Kosigina / Moroshkin juftligi 2012 — 2013-yilgi mavsumga tayyorgarlik jarayonida murabbiy Igor Shpilbanddan qoʻshimcha darslar olgan. Juftlik Nyu-Yorkning Lake Plasid va Xorvatiyaning Zagreb shaharlarida o‘tkazilgan musobaqalarda bir juft kumush medalni qo‘lga kiritgan va Rossiyaning Sochi shahrida bo‘lib o‘tgan oʻsmirlar oʻrtasidagi finalda oltinchi o‘rinni egallagan. Keyin ular 2013-yilgi oʻsmirlar oʻrtasidagi Rossiya chempionatida kumush medalni qoʻlga kiritgan va 2013-yilgi oʻsmirlar oʻrtasidagi jahon chempionatida oltinchi oʻrinni egallaganlar. Natijalari. "CS: Challenger seriyasi ; JGP: oʻsmirlar oʻrtasidagi Gran-pri"